61 



Mangprang Wajang ; disoegoehan saneskanten katoeangan anoe sarae sareng noe 

 raraos. 



Sanggeus ngareureuhkeun tjapena, Langen Sari toeloej njarios ka toeang ra- 

 kana Raden Rangga Wajang, pokna: „akang, ari tjek timbalan mah, kaoela koedoe 

 djagrag ponggawa dalapan kasalapan loeloegoe. Tjik, geura mangga koe akang 

 dibilang; lamoenna leuih akang pinjoetateun, lamoenna koerang, akang noe pi- 

 nambaheun." 



Rangga Wajang toeloej ngadjoemblah noe baris ngawoela ka nagara Koeta 

 Waringin : hidji Rangga Siloeman, doea Rangga Tjampaka, tiloe Pati Djalak 

 Mangprang, opat Gadjah Hambalang, lima Badak Hambalang, genep Gangsa Wa- 

 jang, toedjoeh noe keur milang, kadalapan loeloegoe nja adi Langen Sari. 



Gantjangna Rangga Wajang toeloej nanja ka djelema anoe genep, pokna : „tjik, 

 ka sadaja bae, soegan aja papanggihan noe longger di nagara batoer, pikeun nga- 

 djedjegan ieu kakoeranganana." 



Aja hidji noe ngawalon, nja eta Pati Djalak Mangprang, pokna: „aja, nja eta 

 nagara Pakoe roetjoekan Beusi, djenengan Raden Soetra Panandoer Wajang, malah 

 kagoengan saderek istri, djenengan Njai Mas Soetra Kembang Padma Larang." 



Pok deui Rangga Wajang : „tan, lamoen kitoe, tjik, saha noe sanggoep naloekeun?" 



Djawabna noe genep djelema: „henteu sanggoep, koering mah soeka diko- 

 rombongan bae." 



Saoerna Gangsa Wajang: „beu, ari kitoe mah, tamiang meulit ka bitis, ka- 

 tempoeh diri sorangan." 



Ti dinja Rangga Wajang toeloej njaoer ka raina sakalian, pokna : „Langen 

 Sari, Soemoer Bandoeng, akang amit rek njiar pidjedjeganeun ka nagara Pakoe 

 roetjoekan Beusi". 



Pokna Nji Soemoer Bandoeng : 



„kirim koering kembang boelan, 

 kirim koering kembang taoen, 

 kembang sagala dongdoman, 

 kembang kopi aloem aking, 

 bisi akang meunang boelan, 

 bisi akang meunang taoen, 

 oelah salah nja dongdonan, 

 soepaja poelang ka koering." 



Enggalna Rangga Wajang toeloej dangdan ; njoren roeas oendoer-oendoer, njo- 

 rendang kantong, nanggoeng tjalongtjong awad-awad hajamna leupas, bari kebat 

 mangkat. 



Teu kotjap didjalanna, kotjapkeun geus soemping ka nagara Pakoe roetjoekan 

 Beusi. 



Barang geus soemping ka nagara Pakoe roetjoekan Beusi, Rangga Wajang nger- 

 sakeun ngaganti roepa ; les roepa Rangga Wajang timboel roepa aki-aki; nja toeloej 

 ka paseban. 



Ti dinja kapanggih koe si Lengser panakawan kakasih ratoe. Enggalna aki- 

 aki toeloej disebakeun ka pajoenan ratoe, nja eta Raden Soetra Panandoer Wajang. 



